ประเพณีทำบุญกองข้าวเปลือก รำลึกบูชาพระแม่โพสพ เป็นสิริมงคล ส่งเสริมวัฒนธรรมอันดี ของอำเภอพิชัย
นายพยงค์ ยาเภา รองผู้ว่าราชการจังหวัดอุตรดิตถ์ เปิดงานประเพณีทำบุญกองข้าวเปลือก ประจำปี 2564 ที่บริเวณอนุสรณ์สถานบ้านเกิดพระยาพิชัยดาบหัก บ้านห้วยคา ตำบลในเมือง อำเภอพิชัย จังหวัดอุตรดิตถ์ เพื่อขอขมาเจ้าแม่โพสพและสร้างขวัญและกำลังใจแก่เกษตรกรชาวนา โดยมีการจัดประกวดตกแต่งกองข้าวเปลือกแต่ละตำบลของอำเภอพิชัย การขอขมาเจ้าแม่โพสพ ซึ่งอำเภอพิชัย มีพื้นที่การทำนามากที่สุดของจังหวัดอุตรดิตถ์กว่า 2 แสน  3 หมื่นไร่ มีรายได้กว่า 1,270,750,000 บาท นับว่าเป็นอันดับ 2 รองจากอำเภอตรอนอำเภอพิชัยจึงร่วมกับชุมชน ท้องถิ่น จัดงานประเพณีทำบุญกองข้าวเปลือก เป็นการรำลึกบูชาพระแม่โพสพ เพื่อความเป็นสิริมงคล ส่งเสริมวัฒนธรรมอันดี ภูมิปัญญาท้องถิ่นและสืบสานจารีตประเพณีอันดีงามของอำเภอพิชัย ส่งเสริมเศรษฐกิจชุมชนและการท่องเที่ยว เป็นการสร้างพลังความสามัคคีของท้องถิ่น ท้องที่ ในการพัฒนาอำเภอพิชัยในด้านต่างๆ ภายใต้แนวคิดพลังสามัคคีสร้างคน สร้างงานสร้างวิถีชีวิต แบบ New Normal สไตล์พิชัย ในงานยังมีการออกร้านจำหน่ายผลิตภัณฑ์ OTOP ผลิตภัณฑ์ชุมชน เพื่อสร้างรายได้ให้ประชาชนอีกทางหนึ่ง สำหรับรายได้จะนำไปสมทบกองทุนพัฒนาบ้านเกิดพระยาพิชัยดาบหักและมอบให้กิ่งกาชาดอำเภอพิชัย เพื่อนำไปช่วยเหลือผู้ยากไร้ผู้ด้อยโอกาสในพื้นที่ต่อไป